

**Szabó Lőrinc**

 *„*Nyár.     Kert.     Csönd.     Dél.
Ég.     Föld.     Fák.     Szél.
Méh     döng.     Gyík     vár.
Pók     ring.     Légy     száll.
Jó     itt.     Nincs     más,
csak     a     kis     ház.
Kint     csönd     és     fény.
Bent     te     meg     én.”

A kvíz beküldési határideje **2019.03.31.**

1. 1900. március 31-én született Miskolcon, a vasútállomáshoz közeli Újvilág utcában. Mi volt apjának, Szabó Lőrincnek a foglalkozása?
	1. kalauz
	2. mozdonyvezető
	3. állomásvezető
2. A költő édesanyja Panyiczky Ilona. Milyen eredetű a családja?
	1. lengyel
	2. orosz
	3. cseh
3. Olvasta és iskolai füzetekbe másolta Ady, Babits, Baudelaire, Verlaine verseit, ekkor születtek első műfordítói kísérletei. Jelentős hatással volt szellemi fejlődésére a Dienes családdal való kapcsolata. Osztálytársa voltDienes \_\_\_\_\_\_\_\_\_\_\_, akihez fűződő barátsága reménytelen szerelemmé vált.
	1. Joli
	2. Ági
	3. Kató
4. 1918. március 8-án hadiérettségit tett, március 15-től november elejéig katona. A frontok összeomlása után Budapestre utazott, beiratkozott a Műegyetem gépészmérnöki karára, majd átment a Pázmány Péter Tudományegyetem (ma ELTE) \_\_\_\_\_\_\_\_\_\_\_\_\_szakára.
	1. magyar
	2. magyar–német
	3. magyar–német–latin
5. Verseit elvitte a Nyugat szerkesztőségébe Babitshoz, aki nem sokkal később a barátságába fogadta.1920. július 2-án Babitsnál megismerkedett Tanner Ilonával, első menyasszonyával. Azonban Babits kérésére felbontották a jegyességet. Később Tanner Ilona Babits felesége lett. 1921 januárjában Babits házasságkötése alkalmából a Víg Agglegényben rendezett baráti összejövetelen ismerkedett meg későbbi feleségével, \_\_\_\_\_\_\_\_\_\_\_\_\_\_\_.
	1. Török Sophieval
	2. Mikes Klárával
	3. Gáborjáni Klárával
6. 1922. január 2-től az Üllői úton albérletben lakott feleségével. Mi volt a május 1-én megjelent első verskötetének a címe?
	1. Föld, erdő, isten
	2. Nap, hold, csillagok
	3. Falu, víz, imák
7. 1923-ban szakadt meg a kapcsolata a *Nyugattal*; ennek közvetlen okaként később Osvát Ernőnek egy szerkesztői eljárását jelölte meg: az Osvátot köszöntő, jubileumi számba szánt versét a szerkesztő átjavította. Melyik versről van szó?
	1. Eljön a nap
	2. Isten országa
	3. Csöndes esti ének
8. 1924 decemberében kezdődött kapcsolata Vékes Ödönné Korzáti Erzsébettel, mely huszonöt évig tartott. Az évfordulót évente melyik napon ünnepelték meg?
	1. december 1.
	2. december 17.
	3. december 31.
9. 1927. február 27-én megjelent a \_\_\_\_\_\_\_\_\_\_\_című, hat számot megért havi folyóirat első száma, amelynek Szabó Lőrinc a szerkesztője; az indulás alkalmából Szabó Lőrinc interjút adott *Az Est* számára. Mi a folyóirat címe?
	1. Pandora
	2. Szelence
	3. Szaturnusz
10. 1928. július 22-én a *Pesti Naplóban* megjelent a \_\_\_\_\_\_\_\_\_\_\_\_\_\_\_\_\_című vers, az ebben olvasható „messzi hála” és „messziről súgom csendesen” kitételekről felesége ráismert a Hollandiában üdülő Vékesné Korzáti Erzsébetre; a költő bevallotta kapcsolatukat. Mi volt a vers címe?
	1. Köszönöm
	2. Szerettelek
	3. Köszönöm, hogy szerettelek
11. 1929. december 14-én megszületett fia, a versekből ismert\_\_\_\_\_\_\_\_\_, a későbbi reklámfilmrendező. Hogy hívják fiát?
	1. Lóci
	2. Lajcsi
	3. Laci
12. Élete során rengeteg díjat kapott: Baumgarten-díj, József Attila-díj, Kossuth-díj, Irodalompártoló Társaság díja, Debreceni Irodalmi Társaságok és a Nyári Egyetem Csokonai-díja, Budapest Székesfőváros Arany János Érme. Ezek közül melyik díjat kapta meg háromszor is?
	1. Kossuth-díj
	2. Baumgarten-díj
	3. József Attila-díj
13. Melyik műből való az idézet?

„…valami vízalatti ragyogás,

valami messze, panasznéma gyász,

valami jaj, melynek már nincs keserve,

valami vágy s a vágy tilalma benne,

valami könnyű, szellőhalk varázs…”

* 1. Nők, habzó májusi rózsák
	2. Vallomások
	3. A huszonhatodik év

13+1. Melyik műből való az idézet?

„Hogy rettenetes, elhiszem,
de így igaz.
Ha szeretsz, életed legyen
öngyilkosság, vagy majdnem az”

1. Semmiért egészen
2. Egy asszony beszél
3. Szeretlek

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)